Aisaia
1Husat i bilipim na trastim dispela toktok mipela i autim,
na BIKPELA i putim strong bilong Em ples klia long husat?
2Long wanem, long plen bilong BIKPELA, wokman bilong Em i kamap olsem wanpela nupela kru,
na em i kamap olsem nupela kru i kamap long graun i drai.
Na dispela wokman, nus pes han lek bilong em i no narapela kain na yumi tingim olsem em i bikpela na naispela samting,
em i no stap narapela kain na yumi tingim olsem em i bikpela samting i gat namba. Nogat.
3Ol manmeri ol i rabisim em na ol i givim baksait long em,
bel hevi i makim wokabaut bilong em na em i safa planti,
na em i stap olsem wanpela man ol manmeri i les long lukim,
ol i rabisim em na daunim em na yumi tingim olsem em i man nating.
4Tru tumas, dispela wokman em i karim safa bilong yumi, na em i kisim bel hevi bilong yumi,
tasol yumi tingim olsem God i mekim save long em na God i stikim em na givim hevi long em long rong bilong em yet.
5Tasol nogat. Long asua bilong sin bilong yumi bodi bilong em i bruk,
na long ol rong bilong yumi em i kisim bagarap,
em i karim na pinisim pe bilong sin bilong yumi na yumi lukim bel isi,
na olgeta bagarap bilong em i stretim sik bilong yumi.
6Yumi olgeta yumi olsem ol sipsip i lus nabaut,
yumi olgeta yumi bihainim laik na save bilong yumi yet,
na BIKPELA i hipim sin bilong yumi olgeta antap long wokman bilong em.
7Ol i mekim nogut long dispela wokman, na em i safa planti,
tasol em i no opim maus bilong em na mekim toktok,
wankain olsem pikinini sipsip ol i pulim i go bilong kilim na kaikai,
na wankain olsem sipsip ol i holimpas bilong rausim gras bilong em,
em i no opim maus bilong em na mekim toktok.
8Ol i mekim nogut long em long kot bilong ol na ol i holimpas na karim em i go,
na ol manmeri bilong jeneresen bilong em, husat bilong ol i save olsem em i lusim laip
bilong em na
em i kisim pe bilong sin bilong ol lain manmeri bilong Mi?
9Ol i makim em i man bilong tromoi long matmat bilong ol man nogut,
wantaim ol man i hangre tumas long kisim mani,
tasol em i no mekim wanpela pasin nogut
na em i no mekim wanpela giaman tok.
10Em olsem na em i plen bilong BIKPELA long daunim wokman bilong Em na mekim em i safa i stap,
na BIKPELA i mekim laip bilong dispela wokman i stap wanpela ofa bilong pe bilong sin,
tasol yet dispela wokman bai lukim ol planti pikinini bilong em na em bai stap laip i go i go,
na plen bilong BIKPELA bai karim gutpela kaikai long han bilong em.
11Na bihain long safa na hevi bilong em, em bai lukim kaikai bilong wok bilong em na em bai bel isi i stap,
long wok bilong dispela stretpela man, wokman bilong Mi,
em bai mekim planti manmeri i kamap stretpela manmeri long ai bilong Mi na Mi kisim bek ol,
na em i karim pe bilong olgeta sin bilong ol.
12Long dispela as Mi bai litimapim nem bilong em namel long ol manmeri i gat nem,
na wankain olsem ol ami i skelim ol samting ol i winim long pait, bai Mi skelim ol planti gutpela samting long em,
long wanem, em i kapsaitim laip bilong em yet na em i dai,
na em i kisim nem nogut wantaim ol sin manmeri.
Em i mekim olsem bilong karim pe bilong sin bilong ol planti manmeri,
na em i sanap long ai bilong Mi bilong lukautim ol sin manmeri.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn